market
కమోడిటీ మార్కెట్లలో బుల్లిష్‌ ధోరణి
హైదరాబాద్‌: కమోడిటీ మార్కెట్లు గత వారం కొంత అనిశ్చితితో ప్రారంభం అయిన మార్కెట్లకు ఈ వారం కొంత కలిసొస్తుందనే చెప్పాలి. కమోడిటీ రంగనిపుణుల అంచనాలు కొంతమేర బుల్లిష్‌గా ఉంటుందని విశ్లేషణ. కీలకమైన గణాంకాల ప్రకటన చోటుచేసుకోవడం కొంత కారణం అయింది అమెరికా ఫెడ్‌రిజర్వు వడ్డీరేట్ల పెంపునిర్ణయం వీటిలో కీలకమైనదనే చెప్పా లి. 25బేసిస్‌ పాయింట్లు పెంచిన ఫెడ్‌ రిజర్వు నిర్ణయంతో కమో డిటీమార్కెట్లు బుధవారం స్థిరంగా నిలిచాయి. చైనా,జపాన్‌ కేంద్ర బ్యాంకుల విధాన సమీక్షలు, వడ్డీరేట్ల నిర్ణయాలు కూడా కొంత మార్కెట్లను ప్రభావితంచేసాయనే చెప్పాలి.
కొంతవరకూ కమో డిటీ మార్కెట్లు సానుకూల రంగానికి చేరాయనే చెప్పుకోవాలి. వచ్చే వారంలో కొంత ఇదే తీరు కొనసాగుతుందని చెప్పవచ్చు. పసిడి మార్కెట్‌పై ఫెడ్‌ఛాయలు ఒక బంగారం విలువలపరంగాచూస్తే ఔన్స్‌ ఒక్కింటికి గడచిన ఫిబ్రవరి 27వ తేదీ 1263 డాలర్లుగా నిలిచింది. మార్చి 10వ తేదీనాటికి స్పాట్‌ బంగారంఔన్స్‌ ఒక్కింటికి 1194 డాలర్లకు చేరింది. అమెరికా ఫెడ్‌ రిజర్వు వడ్డీరేట్ల పెంపుతో కొంత రికవరీ సాధించినట్లయింది. ప్రస్తుతం ఔన్స్‌ ఒక్కింటికి 1228.4 డాల ర్లుగా ఉంది. భారత్‌ మార్కెట్లలో కూడా ఇదేధోరణి కనిపిస్తోంది. ఇటీవలే పదిగ్రాములు కనిష్టంగా 27,907 రూపాయలకు చేరిన తర్వాత తిరిగి రూ.28,530కు పెరిగింది. ప్రస్తుతం పది గ్రాములు రూ.28,509లవద్ద నడుస్తోంది. వెండిధరలు కూడా అదేధోరణిలో ఉన్నాయి. గతవారంలో సానుకూలంగా ముగిసాయి. అంతర్జాతీయం గా మార్కెట్లలో నెలకొన్న పరిస్థితులు, ఆర్ధిక నిర్ణయాలే ఇందుకు కీలకం అని చెప్పాలి. ఔన్స్‌ ఒక్కింటికి వెండి 17.31 డాలర్లుగా నిలి చింది. ఎంసిఎక్స్‌ మేనెల కాంట్రాక్టు రూ.40,909గా నడిచింది. ముడిచమురురంగాలో అనిశ్చితి ఇక ముడిచమురుపరంగా కూడా కొంత దిగువస్థాయినే ముగి సింది. ఫిబ్రవరి చివరివారంనుంచే ఈవిధంగా ఉంది. బ్యారెల్‌ ఒక్కింటికి గతనెల 23వ తేదీ 54.94 డాలర్లుగా ఉంది. తద నంతరం బ్యారెల్‌ధరలు 47.09 డాలర్లకు దిగజారింది. అంతకు ముందు ధరలు భారీగానే పెరిగాయి. ఒపెన్‌ దేశాలు, నాన్‌ ఒపెక్‌ దేశాలతో ఉత్పత్తి తగ్గింపునకు ఒప్పందానికి రావడమే ఇందుకు కారణం. అయితే అదే తరుణంలో అమెరికా షేల్‌ ఆయిల్‌ ఉత్పత్తి పెరగడంతో ప్రతికూల వాతావరణం అలుముకుంది.
ఫలితంగా ఎక్కువ అమ్మకాలు జరిగాయి. ఫిబ్రవరి చివరివారంతో పరిశీలిస్తే ఎన్‌వైఎంఎక్స్‌డబ్ల్యుటిఐ ముడిచమురు ఫ్యూచర్లు 12శాతం వర కూ దిగజారాయి. ఈ భారీ అమ్మకాలప్రభావమే ఇదని నిపుణుల వాదన. ఎంసిఎక్స్‌ ధరలు ఇదేవిధంగా ఒత్తిడికి లోనయ్యాయి. 13 శాతం అమ్మకాలు జరిగాయి. సహజవాయుధరలు మాత్రం స్థిరంగా ఉన్నాయి. ముడిచమురుధోరణులు గ్యాస్‌రంగానికిపాకలేదనే చెప్పాలి. బేస్‌మెటల్స్‌ జోష్‌ ఇక బేస్‌మెటల్స్‌పరంగా చూస్తే గడచిన రెండువారాలుగా మిశ్రమ ధోరణులు కనిపిస్తున్నాయి. రాగి, జింక్‌ ఖనిజాలు సానుకూలం గానే నడిచాయి.
చిలీలోని రాగిగనుల్లో సమ్మె వార్తలు రాగిధరల ను పెంచాయనే చెప్పాలి. సరఫరా కొరత డిమాండ్‌ను పెంచింది. అలాగే అల్యూమినియమ్‌, లెడ్‌ ఖనిజాల్లో కూడా కొనుగోళ్ల ధోరణి పెరిగింది. ఉత్పత్తిపరంగా సానుకూలంగా ఉండటంతో ప్రపం చంలోని టాప్‌ బేస్‌ మెటల్‌ వినియోగదారునిగా చైనా మెటల్స్‌ మార్కెట్‌కు మద్దతునిచ్చిందనే చెప్పాలి. కరెన్సీ మారకం విలువలూ కీలకమే ఇక అమెరికా డాలర్‌ చెలామణి కూడా కమోడిటీ మార్కెట్‌ను ప్రభావితంచేసింది. గత వారం మొత్తం ప్రపంచకమోడిటీ మార్కెట్లలో అనిశ్చితి నెలకొంది. ఫెడ్‌ రిజర్వు వడ్డీరేట్లు పెంచిన తర్వాత కొంతమేర అమ్మకాలు కనిపించాయి. ఈ వాతావరణం కూడా కమోడిటీ మార్కెట్‌ను సానుకూలం చేసింది.
ఇక భారతీయ రూపాయి పరంగా గత వారం అనేక హెచ్చుతగ్గులకు లోనయింది. చివరకు ఫెడ్‌ రేట్‌ ప్రకటన తర్వాత స్థిరపడింది. గత ఏడాది నవంబరునెలలో 68.87 రూపాయలుపలికిన డాలరు చివరకు 65.23 వద్ద ముగి సింది. యుపి ఇతర రాష్ట్రాల్లో బిజెపి అనూహ్యవిజయం, ఈక్విటీ మార్కెట్లకు ఎక్కువ పెట్టుబడులు కూడా ఇందుకు దోహదంచేసాయి. ఇదే సానుకూల ధోరణులు(బుల్లిష్‌) మరి కొంతకాలం కొనసాగుతుంది. ముడిచమురు మినహాయిస్తే మిగిలినరంగాలు సానుకూలమే. చమురురంగంలో అని శ్చితితోపాటు స్వల్ప ప్రతికూల మార్కెట్‌ఉంటుంది. బేస్‌ మెటల్స్‌ పరంగా మంచి ఫలితాలిచ్చాయి. రూపాయి పటిష్టపడటం వల్ల దేశీయంగా ట్రేడింగ్‌జరిగే కమోడిటీలకులాభం ఎక్కువ ఉంటుంది.